ming030890/wiki-yue-high-quality huggingface dataset:
清㘵站

清㘵站（粵拼：cing1 bou3 zaam6；英文：Qingbu Station）係廣州地鐵9號綫嘅車站，2017年12月28號開通，位置喺花都區新華街道迎賓大道近鏡湖大道口。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係9號綫月台。雖然車站冇休息室，但廁所同母嬰室喺月台東邊。

站廳
清㘵站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺迎賓大道嘅地底。
另外，喺呢個站東邊地底亦有條渡綫響度。若果9號綫東邊嗰橛出咗冬瓜豆腐，去高增站嘅列車就喺呢個站做總站，跟住入去渡綫返轉頭。屆時去高增嗰邊啲乘客要轉搭其它交通工具先至到。喺車站東邊嘅西行導軌亦事先留咗條隧道接口嚟方便將來同3號綫貫通營運時，加條分岔同直接將高增站以北，3號綫北行導軌同隧道連埋一齊。

商舖同自助服務
呢個站暫時冇任何商舖，但有部自助服務響度。
自助服務
共享雨遮

出入口
呢個站一共有4個出入口，分別係A、B、C，D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢條路線最先喺2003年份規劃方案入邊出現。嗰時嘅新華綫定咗從花都汽車城去到街口嗰邊，中途出現咗呢個站。雖然2005年修改咗規劃，改成向西延長到飛鵝嶺重將路線一分為二，東邊路段縮短到高增為止重改成9號綫一部分，但係站點位冇變到。隨後喺2010年先至落實呢條路線規劃。

施工
2009年9月28號，車站開始喐手起。
2012年11月23號，車站正式封頂兼起好。
2017年9月30號，車站正式三權移交。

開通
2017年12月28號12:00，由於9號綫正式開通，呢個站亦正式開放。
澳門聖公宗教堂一覽

香港聖公會係普世聖公宗嘅一個教省，分為香港三個教區同澳門傳道地區。以下係香港聖公會澳門教堂一覽，除咗特別標明嗰啲之外，都係提供粵語崇拜嘅。

傳道區
馬禮遜堂（英語崇拜）
聖士提反堂
聖保羅堂
澳門聖十架堂響2018年7月15號執埋。
澳門茶文化館

澳門茶文化館（粵拼：ou3 mun2 caa4 man4 faa3 gun2，Casa Cultural de Cha de Macau）係澳門嘅博物館，喺望德堂區，盧廉若公園入面，喺2005年6月1號開張。
澳門茶文化館介紹中西茶文化特色，係澳門第一座用茶文化為專題嘅博物館。

建築特色
澳門茶文化館由建築師馬若龍設計，建築物以原西式建築為意念而重建，而用中式瓦片做屋頂，令建築物有強烈嘅對比，凸顯澳門喺中西茶文化史交流上有重要角色。
澳門藝術節

澳門藝術節（葡文：Festival de Artes de Macau，英文：Macau Arts Festival；簡稱藝術節，FAM）係澳門每年一年一度嘅藝術盛事，由澳門文化局主辦。
第一屆澳門藝術節喺1988年開始，主權移交前由澳門文化司署同澳門市政廳主辦。依家由澳門文化局主辦。
澳門藝術節喺2020年因武漢肺炎影響，將嗰屆所有活動取消。

演出
每一屆藝術節都會有大概一個月嘅時間做表演期，而每一屆嘅時期都唔同。澳門主權移交前通常喺3月舉行；但主權移交後，每屆藝術節通常喺3月至5月進行。
澳門蛋

澳門東亞運動會體育館（葡文：Nave Desportiva dos Jogos da Ásia Oriental de Macau，英文：Macau East Asian Games Dome；又叫澳門蛋）係現時澳門最大嘅綜合體育設施，喺路氹城東亞運廣場，屬於路氹國際體育綜合體嘅一部份。
佢喺2003年2月27號開始起，2005年7月5號落成使用。佢係主權移交後最大型嘅單一公共工程項目同為主辦澳門東亞運動會而興建嘅多功能體育場館之一。
肺炎疫情期間，澳門蛋被用作治療或隔離設施。

位置
佢喺路氹城東亞運廣場，俾體育館大馬路（Avenida da Nave Desportiva）、蓮花路（Estrada Flor de Lótus）、網球路（Rua de Ténis）、溜冰路（Rua da Patinagem）包圍。附近建築物有澳門國際射擊中心、澳門網球學校同澳門保齡球中心。
澳門衛生局

衛生局，OMP（葡文：Serviços de Saúde, SS；主權移交前叫做衛生司、葡文：Serviços de Saúde de Macau, SSM）係專責澳門嘅醫療及食物安全以及執行政府醫療衛生政策嘅政府部門。衛生局係具有行政、財政同財產自治權嘅公共機構，並受澳門特別行政區政府社會文化司監督。衛生局轄下醫院有山頂醫院同各間衛生中心。現任衛生局局長係李展潤。
澳門美高梅

澳門美高梅（英文／葡文：MGM Macau）係間起喺澳門半島嘅五星豪華級綜合度假酒店，客房數目為585；間賭場名為澳門美高梅娛樂場（英文／葡文：Casino MGM Macau）。嗰座建築物之內重有天幕廣場、藝術品展示空間、水療中心、餐廳及酒吧7間同埋會議及場地設施。呢檔嘢响2007年12月18號開幕，原本叫做澳門美高梅金殿（英文：MGM Grand Macau），到咗2010年個名改成家陣嗰個。

以機器故障為由拒派彩991萬
《東方日報》响2014年6月19號報道：澳門人葉聚平响2014年4月22號，喺澳門美高梅娛樂場拉老虎機時，畫面顯示中咗彩金幾乎有991萬港幣嘅「巨獎」，然而螢幕有個圖案跟住「反彈」而𠽤住咗。佢攞唔到獎，因而先後向賭場職員同博彩監察協調局要求派彩，都得到噉係機器故障而唔算數嘅回應，後嚟揾到立法議員高天賜幫手繼續追討。美高梅曾經提出派上述金額一成畀佢嚟了事，不過葉先生覺得離譜——連本都收唔返，並冇接受。响同月18號，葉先生亦喺威尼斯人娛樂場遇到同類問題，涉事彩金有1278萬零港幣；佢喺兩處嘅落注加埋大約係四百萬。
响2014年6月19號，葉先生同高天賜，重有另外一個立法議員梁榮仔，一齊去行政長官辦公室就此事遞請願信。
响2014年7月15號嘅立法會全體大會當中，高天賜為此事以及近期其他眾多類似糾紛，提出口頭質詢。博彩監察協調局局長雪萬龍答話唔派彩係啱嘅。立法議員區錦新亦有就此批評。在場旁聽嘅葉先生對呢個回應好唔滿意，認為係偏𥘵賭場，聲言唔會放棄申訴，將會委託高天賜向經濟財政司司長譚伯源繼續追討。
响2014年7月22號，葉先生由高天賜陪同，去到行政長官候選人崔世安嘅競選辦公室，交信求助。

兑錯籌碼引起800萬派彩爭詏
濠博新聞响2022年3月18號報道：該傳媒收到消息，得知有個大陸人，响上個月於澳門美高梅娛樂場入面嘅幸運六賭檯玩時，交出面值港幣一萬嘅籌碼畀荷官唱散，由於失誤，收返嚟嘅係十個各值港幣十萬嘅籌碼；佢跟住用其中嘅四個落注兼贏咗，得到有成港幣八百萬嘅派彩……後來賭場發現出咗錯，再為此花咗好多時間去同個對方講數。記者用衣貓向美高梅詢問件事堅唔堅，以及詳情為何，收唔到回覆。

以機器故障為由拒派彩43萬
《蘋果日報》响2010年6月5號報道：响噚日，香港人蔡先生喺澳門美高梅金殿嘅賭場玩電子老虎機，到咗晏晝12點半鐘左右，由顯示屏可見中咗「jackpot」，獎金為港幣$426,300，然而畫面定住咗，佢攞唔到獎，於是求助。職員擝走佢張遊戲咭，插入職員咭，然後用鎖匙開鎖再上鎖，整兩整，部機即刻變咗顯示佢只係有1,500積分（換算成真錢微不足道），可謂見財化水。賭場堅稱噉係機器故障，唔肯派彩，蔡先生唯有向博彩監察協調局投訴。
《蘋果日報》响2010年6月15號報道：
局方响噚日同蔡先生開會。後者指，期間對方主要問佢上述事發經過如何，並冇講預計幾時會調查完，又提及賭場所交嘅報告內容失實。

其他
响2020年11月1號大約中午12點50分，酒店職員發現有個男住客死咕咕兼光禿禿噉樣攤喺地上面，重要有傷見血，於是報警；佢之後當場被證實冇得救，係個35歲姓袁嘅大陸人；呢個人似乎死於自殺。
澳門航空

澳門航空（葡文：Air Macau）係澳門唯一一間航空公司，以澳門國際機場為樞紐。航點主要集中喺中國大陸、台灣、東南亞同東亞。母公司係中國國際航空。
澳門航空喺1994年9月13號成立，以配合澳門國際機場喺1995年11月9號啟用，同日開始商業飛行。

餐飲服務
澳門航空航班除咗提供正常餐，亦可以要求特別餐，包括兒童餐、糖尿病餐、生果餐、印度餐、低卡路里餐、低脂/低膽固醇餐、中式素食、西式素食。
特別餐可以喺訂位時提出，最遲喺起飛前24小時提出。

機場貴賓室
澳門航空喺澳門國際機場離境大廳2樓設有專屬貴賓室，畀商務艙旅客同鳳凰知音終身白金卡、白金卡同金卡會員使用。貴賓室提供舒適優雅環境同小食，亦有免費無線上網服務畀旅客休息。

航點
中國：北京-首都、北京-大興、天津、上海-浦東、上海-虹橋、南京、合肥、成都、杭州、寧波、廈門、南寧、重慶、貴陽、鄭州、常州、溫州、青島、揭陽-潮汕
台灣：台北-桃園、高雄
南韓：首爾-仁川
日本：大阪-關西、東京-成田、福岡
泰國：曼谷
越南：峴港、河內
另外，同全日本空輸合作提供聯號航班到札幌-新千歲。

代碼共享
雖然澳門航空無加入航空聯盟，但係同星空聯盟部分成員航空公司關係好密切。
中國國際航空[SA]
 全日本空輸[SA]
 韓亞航空[SA]
 深圳航空[SA]
 泰國國際航空[SA]
 菲律賓航空
註：[SA] - 星空聯盟

機隊
澳門航空所有客機都係空中巴士型號。截至2019年12月，澳門航空機隊有23架。
澳門航空機隊

空中巴士A320-232
7
1
1220
138132
150152
B-MCF、B-MCH 配置鯊鰭小翼，其中2架係中國國際航空二手客機（B-MCI），其中1架機身塗上澳門旅遊吉祥物「麥麥」圖案，名為B-MCI澳門號嘅第1架中國國際航空二手飛機已經喺2019年1月31號交付並首航東京航線。
浮息債券

浮息債券，又叫浮息票據，係債券其中一種分類，指無固定票面息率，通常都係同一個特定嘅市場利率（譬如聯邦基金利率）掛勾，代表到期之前每一期派嘅利息唔會一樣，同定息債券相對。
浮板

浮板（粵拼：fau4 baan2）係一種正式用喺BB或唔識游水啲細路，後生仔女嚟學游水用或做完熱身運動之後嚟訓練用嘅一嚿板。而呢啲設備都係用咗好多種唔同嘅類同樣嘅嘢，加咗浮力上去嘅板。

作用
大部分細路用嘅游水設備都係游水泡同游水拳套。喺佢嘅喉嘴漲咗無耐之後，佢哋因為受到裝咗空氣入去一嚿合成嘅窄層材料入面，而將佢嘅體積變大先至浮咗起身。不過有咗浮板之後，游水會變得重難過冇浮板嗰陣嘅嘢，係因為浮板凈係幫游水啲人唯一噉控制對腳嚟控制個身喺水度向前行。調返轉嚟，對手都係一樣。
浮洲車站

浮洲車站係臺灣鐵路公司縱貫線北段嘅一個鐵路車站。
浮士德

浮士德係喺德國文化入面一個傳說人物，為咗追求更多知識同權力，向魔鬼做交易，出賣咗自己嘅靈魂。最早嘅書籍記載係喺1587年出版嘅《Historia von D. Johann Fausten》。
浮梁

浮梁係中國江西景德鎮一個縣，總面積2867平方公里，人口30萬。
浮城絮語

《浮城絮語》係香港電台電視部外判嘅戲劇系列，共六集，特別為新晉導演而設，主題設定以「地震」為原點而觸發一連串嘅單元故事。
浮山

浮山係中國山西臨汾一個縣，總面積938平方公里，人口13萬。
浮嶋敏

浮嶋敏（1967年9月4號—）係退役日本足球員，教練，執教過湘南比馬。
正紅樹

正紅樹（粵拼：zing3 hung4 syu6；學名：Rhizophora apiculata）係紅樹科紅樹屬入面嘅一種喬木植物。喺東南亞、澳洲嘅熱帶海邊地區、大洋洲嘅群島地區、及中國嘅海南、臺灣、廣東嘅西南邊先至可以搵到佢。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢樖嘢嘅樹皮可以入藥。喺藥用方面，有斂肺止咳、涩腸止瀉嘅功效。
正統

正統（粵拼：zing3 tung2）係明朝皇帝朱祁鎮嘅年號，即係公元1436年到1449年，前後有十四年。
左邊幅圖顯示正統喺明朝嗰時個位。
正義

正義係正直嘅義理，即係要用公道嘅規矩去對待社會上每個人。
正義女神

正義女神（英文：Lady Justice，拉丁文：Justitia）係正義呢個概念嘅人格化。
正義嘅人格化通常會以一個女神噉嘅形象出現，佢會蒙住對眼同攞住一個平衡嘅磅重磅，象徵「正義睇唔到對象嘅身份同地位，對任何人一律平等看待」，而且佢仲會揸住把劍，象徵佢疾惡如仇，對於犯咗重罪嘅人絕對唔會手下留情。
正義聯盟 (政黨)

呢篇正義聯盟 (政黨)係政治類嘅楔位文章，未完成；麻煩你幫手加下料，充實佢。
正統鹿耳門聖母廟

正統鹿耳門聖母廟係臺灣一座主祀天上聖母嘅廟宇，喺臺南市安南區土城，係當地公廟（大廟）:23。該廟同顯宮嘅鹿耳門天后宮都主張係傳承自古鹿耳門媽祖廟。該廟重要嘅大型宗教活動「土城香（土城仔香）」，喺2013年1月28號公告為臺南市「直轄市定民俗及有關文物」:14。該刈香活動嘅形成，同西港香有關，亦係南瀛五大香中最遲形成嘅:14:318。
榆次

榆次區係中國山西晉中一個市轄區，總面積1327平方公里，人口64萬。
榊原由依

榊原由依 ，係日本嘅一個女藝人同埋配音員。
榆樹市

榆樹係中國吉林長春一個市，總面積4712平方公里，人口122萬。
榊原奈緒子

榊原奈緒子 ，係日本嘅一個女藝人同埋配音員。
榆林榆陽機場

榆林榆陽機場（粵音：jyu4 lam4 jyu4 joeng4 gei1 coeng4）係喺中國陝西嘅一個機場，喺2008年嗰陣起好兼且開放畀人用嚟搭飛機。
榆社

榆社係中國山西晉中一個縣，總面積1699平方公里，人口13萬。
榆科

榆科（Ulmaceae）係雙子葉植物綱薔薇目下嘅一個科，有約莫7個屬45個品種。
榆陽區

榆陽區係中國陝西榆林一個市轄區，總面積7053平方公里，人口43萬。
榊原良子

榊原良子 ，係日本嘅一個女藝人同埋配音員。
湯馬士龐培基索薩巴西

湯馬士龐培基索薩巴西（Tomás Pompeu de Sousa Brasil；1818年6月6號—1877年9月2號，或譯大龐培或者老龐培），通稱龐培參議員（Senador Pompeu），係巴西嘅政治人同律師，喺巴西塞阿拉州嘅聖基特里亞出世。佢喺1864年至1877年間出任巴西帝國參議員。
湯馬斯勞倫斯

湯馬斯·愛德華·勞倫斯（英文：Thomas Edward Lawrence，又叫「阿拉伯嘅勞倫斯」，Lawrence of Arabia，1888年8月16號—1935年5月19號）係英國軍官，喺1916年至1918年嘅阿拉伯起義做英國聯絡官而出名。佢成為公眾偶像有部分原因係因為美國記者Lowell Thomas所寫嘅轟動一時嘅報告文學，重有勞倫斯嘅自傳體記錄《智慧嘅七柱》。好多阿拉伯人將佢睇成係民間英雄，推動佢哋從奧斯曼帝國同歐洲嘅統治中獲得自由嘅理想。
湯馬士龐培基索薩巴西二世

湯馬士龐培基索薩巴西二世（Tomás Pompeu de Sousa Brasil, fils，；1852年5月30號—1929年4月6號，或譯細龐培或者小龐培）係巴西嘅政治人、作家同律師。佢喺1878年到1886年間做巴西帝國眾議員。
小城堡（Castelinho）係細龐培喺塞阿拉州福塔雷薩嘅故居
湯馬士龐培基索薩巴西費路

湯馬士龐培基索薩巴西費路 （Thomás Pompeu de Souza Brasil Filho，又譯龐培費路；1879年4月21號—1969年7月28號）係巴西嘅醫生同政治人。 龐培費路係前巴西帝國眾議員湯馬士龐培基索薩巴西二世阿爸。佢喺1946年間做塞阿拉州長。
湯馬素特蘭尼

湯馬素特蘭尼（意大利文：Tommaso Trani，意大利文讀音：[tomˈmazo ˈtrani]；1993年12月20號—2015年11月12號）係意大利嘅足球員，司職守門員，效力過昆士柏流浪同AC米蘭。
2015年11月12號，湯馬素因病發死咗，終年20歲。
湯麟華

湯麟華，香港親中派人士。領東(香港)旅行社有限公司董事總經理。

家庭
湯麟華嘅爸爸係黃埔軍校嘅很早期將軍，亦都係中華民國抗日時期嘅將軍。

選舉經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
湴湖

湴湖係中國廣東廣州嘅一條村，喺白雲區鐘落潭東北邊嘅廣從九路入面（105國道嘅K2516+237標記位）。西依流溪河，東傍登塘，南連黎家塘，北接新和。而家係廣州東北邊嘅重要工業區之一。世居村民姓朱、高。
呢個村相傳喺元末明初，朱熹後人因戰亂而向南搬到廣州府，到流溪河南邊隔籬一帶定居兼賣豆腐。因為係沼澤地，成日喺漲潮時俾河水浸成湖，就改咗呢個名。
溏心風暴

《溏心風暴》（英文：Heart of Greed）係香港無綫電視製作嘅時裝電視劇，由陳豪、黃宗澤、林峯、鍾嘉欣、楊怡、蒙嘉慧、李司棋、夏雨、米雪同關菊英領銜主演，監製劉家豪。套劇係2007年播。佢係講一間賣鮑魚海味舖頭嘅家族爭家產嘅故仔，係其中一套經典嘅爭產劇。
湯瑪斯·潘恩

湯瑪斯·潘恩（Thomas Paine，1737年2月9號—1809年6月8號）係18世紀英格蘭一個哲學家，出名在寫咗《理性時代》（The Age of Reason）呢本書，為理神論定立咗根基。
湯瑪斯賀布斯

湯瑪斯賀布斯（英文：Thomas Hobbes，1588年4月5號—1679年12月4號）係英格蘭王國政治哲學家，主要研究社會契約嘅理論，出名著作有《巨靈論》。
湯瑪斯·平瓊

湯瑪斯·平瓊（Thomas Pynchon，1937年5月8號—）係美國作家。
呢篇文 嘅標題——《湯瑪斯·平瓊》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
湯瑪斯曼

湯瑪斯曼（Thomas Mann，1875年6月6號—1955年8月12號），係德國作家，1929年攞諾貝爾文學獎。
湯瑪斯·紐科門

湯瑪斯·紐科門係一個英國發明家、工程師、機械維修技工。
民主社會主義

民主社會主義（Democratic socialism），係社會主義嘅一種方式，加入咗一啲「民主」嘅元素。喺政治光譜上，民主社會主義屬左派。
呢篇民主社會主義係政治類嘅楔位文章，未完成；麻煩你幫手加下料，充實佢。
民主活水

民主活水連線，簡稱民主活水，係一個政治派別，屬於民進黨嘅一個派系，成立喺2022年。
2019年，卸任行政院院長嘅賴清德挑戰爭取連任總統嘅蔡英文，引發「蔡賴之爭」。時任黨主席嘅卓榮泰同時任黨秘書長嘅羅文嘉站喺中央黨部立場處理黨務，引起泛英系群體唔滿，被認為係「挺賴」嘅人馬。
民主活水連線嘅成員以卓榮泰同羅文嘉為首，仲包括前任民進黨副秘書長嘅林飛帆、而家嘅立法委員洪申翰、范雲、民進黨中執委兼立法委員嘅洪申翰辦公室顧問許菡芸、前任民進黨青年部主任嘅吳濬彥等人。
民主派區選聯盟

民主派區選聯盟，舊名泛民區選聯盟，係香港泛民主派自2007年第3屆香港區議會選舉開始，協調各選區泛民主派候選人參選名單嘅組織，由民主動力負責協調，確保一個選區得一個泛民候選人，聯盟由各個泛民主派組織連同獨立民主派候選人組成。2021年，隨住民主動力解散，民主派區選聯盟亦從此走入歷史。
民主牆

民主牆，係一塊放喺學校嘅壁報板，用嚟畀學生、教員發表意見，同時係一間學校實現言論自由嘅方式。
喺香港，各大專院校都設有民主牆。

歷史
民主牆嘅起源係中國文化大革命時期嘅大字報（大字報係人民喺公眾場貼出嚟嘅政治或者抒情文章）。1989年春天，有好多間中國大學嘅學生都喺佢哋學校嘅民主牆上掛上大字報、輓聯以表達追求自由同民主嘅基本訴求，而呢件事就係導致八九學運嘅原因之一。
民主派

民主派（Democrats），字面意思係支持民主制度嘅人士，而其對應英文Democrat可指支持民主制度嘅人士，或民主黨人、民主黨黨員。

例子
香港嘅泛民主派
香港嘅抗爭派（抗爭派入面嘅自決派並唔等於香港獨立運動支持者）。
澳門泛民主派，例如新澳門學社
台灣泛綠，例如民主進步黨。民主派並唔完全等於台灣獨立運動支持者。
中國支持民主及推動維權嘅人士，例如中國民主黨（流亡海外，未獲政府承認）
喺美國，Democrat亦係美國民主黨員同埋支持者嘅通稱。
喺其他國家，Democrat亦係其他國家嘅民主黨人通稱。
煮戰

《煮戰》（英文：Cook War）係香港無綫電視嘅煮食競技節目，由江美儀主持。節目由名廚黃亞保、張錦祥各自揀出六位隊員組隊進行廚藝比拼，並由名廚黃永幟、余健志同一眾藝人嘉賓做評審。節目由2021年8月23號到9月22號逢禮拜一到三22:30－23:00喺翡翠台播出。
煮食爐

煮食爐係用嚟煮食嘅爐，通常裝喺廚房度，用嗰陣將砂煲罌罉放上去開火加熱。現代嘅煮食爐好多都會用煤氣或者石油氣，亦有啲會用電。
煮·野食

《煮·野食》（英文：Wild You Eat）係香港電視廣播有限公司嘅飲食節目，由肥媽、陸浩明做主持，喺2022年2月7號到3月14號香港時間逢禮拜一到三22:30到23:00喺翡翠台播。節目主持會去香港唔同郊外地方就地取材煮嘢食。
煮餐飯有幾難

《煮餐飯有幾難》（How Hard to Cook），係香港電視娛樂製作嘅真人騷節目，2016年11月27號到2017年1月15號逢禮拜日19:30-20:00喺ViuTV播，由黃心美做主持。
節目搵咗4個煮婦張媽媽、玻璃朱Bonnie、Carol同Candice，教四個完全唔識煮飯嘅女仔羅頌欣（Debbie）、奧米嘉儀（Meka）、蔡玉萍（Suki）、何敏怡（Homan），體驗下佢哋阿媽煮飯有幾辛苦。
煮吧！換咗我阿媽

《煮吧！換咗我阿媽》（Changing Mama）係香港電視娛樂製作嘅真人騷節目，主持係張錦祥、楊尚友、蔡家富。節目一共有兩輯：第一輯喺2016年4月8號22:00-23:00喺ViuTV首播，之後逢禮拜三到四喺同一時間播，播到5月12號，一共10集；第二輯喺2017年12月25號到2018年1月19號逢禮拜一到五22:00-22:30播，一共19集。
節目第一輯安排三對母子或母女互換成新嘅親子組合，之後各自同新拍檔去日本、台灣或泰國遊學，最後返香港進行廚藝比賽爭冠軍。第二輯就安排四個家庭配對成三個組合，去日本北海道、南韓釜山同泰國曼谷遊學，最後返香港進行廚藝比賽爭冠軍。

節目調動
第一輯
2016年5月11號：由於轉播特備節目毛記電視《萬千呃Like賀台慶》，所以暫停播映一集。
第二輯
2018年1月1號：由於直播特備節目《2017年度叱咤樂壇流行榜頒獎典禮》，所以暫停播映一集。
煮飯仔

煮飯仔，台灣叫扮家家酒，中國大陸叫過家家，係一種細路玩嘅角色扮演遊戲，即係指幾個朋友仔分別扮演一個屋企嘅成員，好似「阿爸」、「阿媽」、「阿仔」、「阿女」、「寵物」等等，做日常家庭活動，好似煮飯、湊細路、結婚等。玩煮飯仔又可以稱為扮煮飯仔。
煮飯仔可能會用到簡單嘅道具，但係唔一定要用到。唔同嘅地方扮演嘅內容都有啲唔同，有啲玩法除咗模仿屋企成員外，重會加其他角色，通常係照顧者或者被照顧者，例如係醫生、護士、老師、學生等。有啲玩法會進行一個虛構嘅故事。
根據性別刻板印象，煮飯仔被認為係屬於女仔先玩嘅遊戲。

規矩
煮飯仔嘅規則係動態嘅，遊戲會因扮演嘅角色唔同而有唔同嘅玩法。一般嘅順序係：
分配角色
佈置場地
開始角色扮演

好處
趣味：對話、想像同創造嘅過程中可以帶俾細路趣味。
滿足感：模仿大人、扮演照顧者帶俾細路滿足感。
新鮮感：對細路嚟講，現實世界通常好少有扮演照顧者嘅機會，而煮飯仔就難得可以噉做，細路會覺好新鮮。
教育意義：煮飯仔係一種同細路智力同埋認同發展相關嘅模仿行為。一般認為煮飯仔能夠滿足幼兒模彷大人嘅需求，發揮想像力同埋創造力，重會練習人際互動。
煮場爭霸

《煮場爭霸》（英文：Kitchen On Fire）係香港電視廣播有限公司嘅烹飪比賽節目，由黃亞保、張錦祥做主持，喺2021年1月4號到2月5號香港時間逢禮拜一到五22:30到23:00喺翡翠台播。節目主持每集會為指定食材煮出中餐同西餐，由嘉賓試食同決定邊個贏。

節目調動
2021年1月22號：由於播《big big shop新春感謝祭》，所以停播一次，最後一集順延到2月6號禮拜六同一時段播。
煮家男人

煮家男人（英文：Bob's Your Uncle，英文舊稱：This Home Cook，綽號響鈴哥，1981年6月19號—）係喺英國居住嘅香港YouTuber、專欄作家。2014年開始活躍於YouTube，主要拍攝有關飲食同時事評論嘅影片。截至2018年7月，佢嘅YouTube頻道有超過50萬訂閱者，並獲得YouTube官方認證。

簡介
「煮家男人」生於香港，並喺倫敦讀書及生活多年，係忠心嘅查爾頓球迷。據佢嘅專欄同頻道介紹，佢喺2014年1月開始將喺以前去過嘅地方食過嘅菜式都會煮一次，並拍成影片放上YouTube同大家分享。同時佢亦喺自己啲影片發表唔少時事評論同生活分享嘅評論，並配有中英文字幕，深受網民熱捧，亦引起傳媒嘅留意同報導。同時，佢鍾情於郵輪露台上行房，深入民心。
甄琪

甄琪（Zhen Qi，1990年9月9號—），又叫甄淇，用過藝名戚珍琪，係中國大陸女演員，河南人，中央戲劇學院表演系畢業，2014年出道，拍過唔少電影同電視劇。佢喺2018年劇集《冒險王衛斯理》嘅演出開始畀香港觀眾留意。
甄氏

甄係唐人姓氏，喺《百家姓》裏頭排第205位。

名人
甄夫人：曹魏曹丕個皇后
甄妮：香港歌手
甄子丹：香港武打演員
甄啟榮：香港區議員
呢篇甄氏係同姓氏有關嘅楔位文章，重未寫完嘅。麻煩你幫手充實佢。
甄沾記

甄沾記（英文：Yan Chim Kee）係香港一個過百年嘅傳統椰子品牌，喺1915年由甄倫立創立。

歷史
甄沾記始創人甄倫立喺1915年開始，喺香港以獨特方法製作椰子糖同椰子雪糕，初時喺街邊叫賣，逐漸大受歡迎，啲人都稱呼佢「亞沾」。之後就以「甄沾記」呢個名，喺港粵開設店舖售賣佢嘅出品，行銷南中國、東南亞同歐美有華人社區嘅城市。
甄栢榮

甄栢榮（Anthony Yan，1980年—），綽號阿細，係香港電影導演，香港演藝學院電影電視學院畢業。
甄福財

甄福財係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
甄玄成

甄玄成（—560年），中山人，南梁、西梁官員。
甄玄成熟讀經史，擅長撰寫文章，年少就獲梁簡文帝知曉，任命為錄事參軍跟隨蕭詧鎮守襄陽，轉任中記室參軍，參與咗唔少政事決策。後來甄玄成認為江陵兵器充足，於是懷有異心，秘密寫信畀梁元帝投誠，但信件落入蕭詧手中。蕭詧信奉佛教，常願不殺誦讀《法華經》嘅人，甄玄成因為經常誦讀《法華經》而免死。之後蕭詧見到佢經常講：「你真係得到《法華經》嘅力量啊。」西梁建立後，佢先後任職中書侍郎、御史中丞、祠部尚書和吏部尚書，大定六年（560年）死，贈侍中、護軍將軍，有文集《甄玄成集》十卷，賦一篇《車賦》。

屋企人
仔甄詡，年少沉着聰慧，熟習政事，喺西梁歷任中書舍人、尚書右丞，隋朝廢除西梁後跟隨蕭琮入朝，授開府儀同三司，最後官至太府少卿。
求救暗號

求救暗號（粵拼：kau4 gau3 am3 hou6；英文：Duress code）係隱密嘅遭難訊號。舉個具體例子，想像阿明知道自己好可能會畀人綁架，於是佢就事先搵警察同佢哋講好，話自己如果身處險境，會用「芝士漢堡」呢隻字詞嚟做求救嘅暗號；冇幾耐之後，阿明發覺自己畀可疑人物跟蹤，於是佢就打電話，同電話另一邊嗰位警察講「我想嗌一個芝士漢堡」—噉樣啲警察就知道要行動，同時跟蹤住阿明嘅賊人唔知「芝士漢堡」係叫警察嚟保護阿明嘅暗號。好似呢種「事先講好用嚟求救」嘅字句，就係所謂嘅求救暗號。
求驗傳媒

求驗傳媒係一個喺2014年9月成立、主題係打擊包括內容農場在內嘅網上流言同埋假新聞，同埋專門指出傳媒報道謬誤嘅Facebook專頁。求驗傳媒嘅管理者曾受唔同媒體，例如香港嘅《明報》同埋英國嘅英國廣播公司訪問，其中《明報》曾邀請求驗傳媒評選2016年十大假新聞。佢哋發表嘅闢謠文亦曾經被《蘋果日報》、《香港01》等媒體引用。截至2021年8月7號，該專頁有超過16萬人讚好。

被公眾關注嘅新聞求證事跡
求驗傳媒嘅新聞驗證工作入面比較受關注嘅，有亞洲金融風暴北京救港謠言，同埋喺2019年香港區議會選舉期間，以至香港修例風波入面，親中陣營針對香港泛民主派嘅流料。

2019年香港區議會選舉
喺2019年香港區議會選舉，多名泛民主派候選人都被抹黑，其後求驗傳媒都有進行求證工作。
喺佐敦南選區，以民主動力名義參選嘅陳梓維對戰民建聯葉傲冬，之後陳梓維勝出選舉。不過，喺候選人簡介入面，陳嘅政綱同個人照片，都同葉傲冬形成咗莫大對比，選後幾日，微博等一啲中國大陸社交網站同埋唔少親中陣營網民群組開始造謠抹黑陳梓維係弱智人士，又製作改圖，之後求驗傳媒揭發呢啲親中陣營改圖嘅不實指控。
喺南昌北選區，公民黨派出劉家衡出戰、擊敗民建聯雙料議員鄭泳舜後，有網上謠言指劉家衡係「著名援交女」、「AV天使」，又有親中陣營網民發布假新聞話「AV天使都當選！香港死得未？」，亦被求驗傳媒揭發。
喺清河選區，泛民主派嘅袁浩倫喺當選後被一個名為「港聞速遞」嘅微博帳號抹黑為「毒癮患者」，被求驗傳媒批評以抹黑對手嚟掩蓋自己陣營嘅不足，其實係喺度荼毒國家人民，散播無知。
求婚365日2

求婚365日2（求婚365日II）是由香港公司Gameone製作的一款大富翁式戀愛育成遊戲。和Gameone其他遊戲一樣，是粵語配音。呢隻遊戲搵咗張柏芝做代言人兼隱藏人物，玩家甚至可以喺遊戲裡面追求佢。
求愛

求愛，又叫做示愛，係好似動物世界中嘅求偶，例如孔雀開屏。
嚮唔同社會有唔同嘅習俗/儀式/形式，好似：
劉三姐唱山歌
西方禮儀送玫瑰花
中國古人彈一曲鳳求凰
愛情小說月下彈結他
電台點唱叫對方留意歌詞
上堂枱底傳情信
網誌寫肉麻留言
MSN/手機傳露骨短訊
買飛約會對方睇戲兩小無猜丶情定今生
約對方去蜜月島旅行
求愛形式好多，但要投其所好，相反又會弄巧反拙，俾人哋以為性騷擾，避之則吉。
求援國際堅守自治集會

求援國際堅守自治集會，係2019年11月2號由香港民間人士發起嘅一次反逃犯條例修訂集會。呢次集會本嚟喺銅鑼灣維多利亞公園搞，但警方發咗「反對通知書」，最後搞手改變活動形式，改由四個唔同活動組成：「民主派區選候選人選舉聚會」、「人權民主和你Sing集會」、「和理摺紙鶴集會」同「盡快通過香港人權民主法案集會」，又呼籲示威者參加完銅鑼灣活動之後可以用「環保」方式行過中環參加集會。一如以住，示威者同警方爆發衝突，持續到夜晚。

民主派區選候選人選舉聚會
「民主派區選候選人選舉聚會」下晝3點喺銅鑼灣維多利亞公園搞，《選舉條例》畀候選人同少過50個選民聚會唔使申請不反對通知書，以百幾個民主派候選人參加計，只要唔超過七八千選民參加都係合法嘅。

人權民主和你Sing集會
「人權民主和你Sing集會」下晝4點喺尖沙嘴栢麗購物大道搞，主題係唱反修例嘅歌，成功申請不反對通知書。

和理摺紙鶴集會
「和理摺紙鶴集會」下晝5點喺中環遮打花園搞，主題係摺紙鶴，成功申請不反對通知書，不過活動畀警方腰斬，要求5點半完。

盡快通過香港人權民主法案集會
「盡快通過香港人權民主法案集會」下晝5點喺中環愛丁堡廣場搞，主題係促請美國盡快通過《香港人權與民主法案》，成功申請不反對通知書，不過活動畀警方腰斬，要求5點半完。
求生走佬Family

《求生走佬Family》（日文：サバイバルファミリー）係喺2017年2月11號上畫嘅日本片，講述主角一家人諗住走佬，離開因為唔知咩原因冇曬電好似廢墟噉嘅東京。編劇、導演係矢口史靖（日文：矢口史靖）。小日向文世主演。呢套戲參與咗第1屆澳門國際影展嘅競賽項目。
牙籤弩

牙籤弩係一種射擊玩具，2017年開始喺中國大陸流行，體積只有手掌咁大，形狀同運作原理同弩差唔多，唔同嘅地方係弩發射嘅係牙籤。經過傳媒實測，發現只要喺弩度插上牙籤、鋼針，發射之後可以射穿汽水罐，甚至石膏，威脅到其他人嘅安全，經過傳媒報導之後，淘寶網即時全線下架。

產品特徵
牙籤弩嘅尺寸係10cm×13cm，有兩種材料，一種係塑膠，一種係全金屬，原理同一般嘅弩差唔多，靠彈力射出棉花棒、牙籤或鋼針等。網上有人用測速儀測量金屬做嘅牙籤弩，發現牙籤弩射出嘅牙籤時速高達256公里，有效射程超過五米，連玻璃都射得穿，更可以輕易插入木板、石膏板同硬膠凳背。另外有人用每秒960幀嘅高速攝像機，測出牙籤弩所發射衣車鋼針速度，高達每小時144公里；若果用一塊豬肉來模擬人體，發現鋼針可以插入豬肉四厘米。

香港
香港警方已經界定牙籤弩屬於攻擊性武器，市民一旦喺公眾地方管有牙籤弩，會觸犯《公安條例》第33條嘅「喺公眾地方管有攻擊性武器」，一經定罪，最高刑罰監禁3年。另外，如果市民管有牙籤弩並意圖用作非法用途，會觸犯《簡易程序治罪條例》第17條「管有攻擊性武器，並有所意圖」，最高可以判罰款$5000及監禁2年。

澳門
澳門司警已經將牙籤弩列為武器，如果傷害到其他人，可能會觸犯澳門《刑法典》第262條「禁用武器及爆炸性物質」罪。
牙根

牙根（英文：Root canal），又叫根管，係指牙最入面嘅部份，主要包括牙髓同相鄰嘅空間。
牙籤

牙籤，籤一種，多數木條來，又幼又短，至少其中一邊尖，又寫牙簽。通常用嚟清走牙罅嘅嘢食殘渣，咁用牙籤就叫撩牙。亦都可以用來拮嘢食。
英文叫toothpick或者tooth pick。
以往會用啲扁身，容易折曲。而家多數見係圓身，硬身好多。

玩
扁身容易拎來折玩，如折曲處濕水，會伸返直啲。
牙籤又可以代替火柴，同來玩火柴遊戲。
牙肉

牙肉，又叫牙齦，係口入面嘅黏膜組織，種實咗牙嘅根部，色水粉紅。
牙棘茄魚屬

牙棘茄魚屬（學名：Halicmetus）係鮟鱇目棘茄魚科嘅其中一個屬。
牙痛

牙痛，痛一種，牙感到痛，牙病嘅症狀。牙根有血管同神經綫，係痛嘅來源。通常牙外層穿咗，細菌入內引起發炎。不過亦有其他原因。牙痛得犀利，會係劇痛。要醫有補牙，杜牙根，剝牙等。
英文稱之為toothache。
牙箍

牙箍係箍牙會用嘅架生。通常會放喺牙齒嘅前面，都有機會放喺牙齒嘅背面（即係內箍（英文：Lingual braces））。個牙箍鋼環係用不鏽鋼同瓷器整好咗，之後用膠水將拱形鐵線黐喺每隻牙中間。而箍牙嗰個弓線（英文：箍牙弓線）就以拱形穿喺牙上面去畀條弓線喺三維空間受限制咁郁。
除咗弓線外，透過橡筋同彈弓都可以施力去將牙齒互相推開或者合埋等佢唔好有窿窿罅罅。
牙科

牙科係評估、診斷、幫手預防、處理（非手術，手術或相關程序）涉及口腔、面頜（顎面）、牙同附近嘅相關結構嘅病，主要係預防同埋醫治蛀牙同埋牙周病兩大牙科問題。
喺牙科執業嘅就係牙醫。其他協助口腔保健服務嘅人包括：牙醫助理（dental assistants）、牙科衛生學家（dental hygienists）、牙科技術員（dental technicians）、牙科治療師（dental therapists）。
牙箏

牙箏係一種韓國樂器，形狀似箏，演奏類似小提琴，要用弓拉。
牙罅刷

牙罅刷係用嚟清潔牙罅（牙縫）嘅刷，幫補牙刷刷唔到嘅地方。

用法
用牙縫刷時，只要將佢輕輕插入牙罅，緊貼牙齦嘅邊緣，然後前後咁移動，就可以清潔牙齒嘅側面。
梅江

梅江係中國廣東梅州一區，面積571平方公里，人口41萬。
梅毒

梅毒係由梅毒螺旋體引發嘅性病，可以透過性交或者懷孕分娩時傳染。
梅樹坑遊樂場

梅樹坑遊樂場，又叫梅樹坑公園，香港公園之一，遊樂場之一，喺大埔梅樹坑，梅樹坑路，英文叫Mui Shue Hang Playground。行政上歸大埔區。設施有緩跑徑、健身徑。公園長而窄，沿林村河。
梅棹忠夫

梅棹忠夫（日文假名：うめさおただお，1920年6月13號—2010年7月3號），日本學者，研究生態學，民族學出名。
梅樹坑

梅樹坑，香港一村，亦係一地，喺大埔北面，林村河邊，英文寫Mui Shue Hang。村地、田地沿林村河，都幾長下，如今大多變成梅樹坑遊樂場、大埔太和路、吐露港公路。只淨低東南一角谷中，由梅樹坑遊樂場中間入。
梅樹坑位處社山東側，村村河西側。喺石鼓壟之北，大埔頭水圍之西，三渡坑之南。由於林村河喺三渡坑，畀尼龍壩截水，人工河道好大，然而平日只一條坑嘅水。河道用來防止因暴雨洪水暴發而建。

屋宇
常寂園
現時梅樹坑屋宇唔多，南端有般若精舍，北啲有常寂園，喺梅樹坑遊樂場南便山邊。梅樹坑遊樂場中間有條坑，有路帶上谷地，為現存村地。當中有旭輝園。而梅樹坑遊樂場靠北，設有公廁。

交通
唔計高速公路，入梅樹坑都要經梅樹坑遊樂場，一般車係唔畀駛入。若要行車，都會經錦山路入錦石新村，喺石鼓壟前面停車場，轉入般若精舍條路，駛入林村河邊行人路入。
反而過咗林村河，有條梅樹坑路，北便駁住大埔公路大窩段，南便駁通大埔頭水圍路。雖然叫梅樹坑路，按村而言，會視為大埔頭，而非梅樹坑。
梅樹坑觀景臺望去窄橋
梅樹坑有四橋過林村河。由南數起，一喺大埔頭水圍路過，近帝欣苑，入梅樹坑遊樂場。二三喺梅樹坑路嗰邊，過人工河道江心洲，入梅樹坑遊樂場。四喺公廁嗰邊，駁大埔公路。不過橋窄，下有大水管，唔開畀公眾用。另外側邊有堰，通去梅樹坑觀景臺底。
梅沙街道

梅沙係中國廣東深圳鹽田區下邊嘅一個街道，叫梅沙街道，下轄4個社區。
梅氏

梅係唐人姓氏，喺《百家姓》裏頭排第145位。

名人
梅蘭芳：中國戲曲家
梅艷芳：香港歌手
呢篇梅氏係同姓氏有關嘅楔位文章，重未寫完嘅。麻煩你幫手充實佢。
白箭香口膠

（英文：Spearmint），簡稱白箭，係箭牌出嘅香口膠，綠薄荷味，白色包裝，1893年開始用，而家喺全球各地都有得賣。
白粥

白粥係冇加入任何其他食材嘅廣東粥，（有啲食肆會叫齋粥、米皇或靚女）。優質嘅白粥，用絲苗白米明火煮幾個鐘頭而成，講求軟、綿、滑。通常白粥都係冇味，食嗰陣可以加啲食鹽調味。部分食肆會用上湯煲粥（上湯通常用大地魚之類熬成），因此嗰啲食肆嘅「白粥」食起嚟嘅味道亦會比較濃。
煮白粥嘅時候，有啲人亦會加入腐竹、白果等嚟調味。
白粥配油炸鬼係傳統嘅廣東早餐。白粥有下火、清熱氣作用，啱捱夜人士食。白粥容易入口，所以有病嗰陣，無胃口，可以食白粥代替正餐。不過糖尿病患者食粥就要小心，因為食完血糖會升得好快。
白禮頓

白禮頓（英文：Brighton）係英倫東修適士一個海濱小鎮，距離倫敦以南47英里（76公里），人口30萬。
白秀敏

白秀敏，係大韓民國嘅一個女藝人同埋演員。
白筆山

白筆山（Red Hill），又叫紅山（直譯自英文名），係香港嘅山，海拔高113米，喺南區大潭，山腰起咗豪宅紅山半島。
白禮頓-賀夫

白禮頓-賀夫（Brighton and Hove）係英國英倫東南部東修適士嘅單一管理區，住29萬人。
白糖糕

白糖糕，又叫倫教糕（有時搞錯做倫敦糕）、倫滘糕，係中國廣東珠江三角洲用白米同白糖製成嘅傳統小食。

歷史
白糖糕始創於明朝時順德倫教（古時叫倫滘）嘅一個姓梁小販，據講佢有一次喺蒸鬆糕嗰陣失手，令到粉質下墜，不過蒸出來嘅效果反而大受歡迎，個個食過都認為呢種新小食質地爽滑。後來，佢改用白糖整糕，令到蒸出來嘅糕顏色更加晶瑩潔白，食客叫佢做「倫教糕」，後來又叫「白糖糕」。 由於「倫教」同「倫敦」字型相似，所以有啲人會將佢搞錯做「倫敦糕」。

特色
傳統上，正宗嘅倫教白糖糕係唔酸嘅，同時要晶瑩、清甜、彈牙、爽口。如帶有酸味嘅，可能係發酵時間太耐，或加醋防止變壞，或已經變壞。

制法
材料：白米半斤（250克）、糖半斤、酵母粉兩茶匙、水三杯。
做法：
將米洗淨，浸水三個鐘，瀝乾水份後可用石磨或攪拌機加入一杯清水，打成米漿待用
將糖倒入兩杯清水中，等到糖溶掉同滾起後，就將糖水沖入米漿內，並即刻攪勻
酵母粉倒入一杯半暖水內拌勻，等五分鐘
等到米漿（已加糖水）冷卻後，倒入酵母粉連水，略為攪拌後冚上濕布或保鮮紙，等五至六分鐘
於大鍋內燒水到水滾，放上蒸籠，喺蒸籠內放上濕白布，再倒入米漿
冚上蒸籠，喺蒸籠旁邊圍上濕布，避免蒸氣外泄
蒸大概三十分鐘後就可以拎出來，攤凍後就可以切件食用
盡量使用蒸籠蒸糖，唔好用碟，用碟會令糕中嘅水氣揮發唔到，蒸出來嘅糖會好笠。

變種
除咗原來味道嘅白糖糕，重有用黃糖做嘅同用雞蛋煎嘅。
有越式白糖糕（bánh bò）。
熟女在野

《熟女在野》（Wonder Lady Wonderland），係香港電視娛樂製作嘅真人騷節目，2017年10月17號到2018年1月9號逢禮拜二22:30-23:00喺ViuTV播，由強尼、英健朗（小占）同詹朗林主持。節目主持會同唔同「熟女」嘉賓去到郊外田野，重會住返一晚。
熟女愛漫遊

《熟女愛漫遊》（英文：Lost and Found in Tokyo）係2020年上畫嘅港產片，由衛詩雅、唐禹哲、周俊偉、周祉君、李任燊、丁小龍、林兆霞、陳逸寧、陳鳳主演，蔡潔鈴執導。套戲講女主角去東京治療情傷嘅經歷。
熟石膏

熟石膏，又叫建築石膏、灰泥，係建築材料，由石膏溝埋水再㷫熱佢整成，係歐洲好多大教堂入面嘅牆同天花板用到嘅物料。
熙龍里

熙龍里（英文：Hi Lung Lane），係香港九龍油麻地嘅一條馬路，由新填地街同東莞街交界開始，去到鴉打街。
熟女強人

《熟女強人》（英文：Iron Ladies ）係香港電視娛樂嘅ViuTV製作嘅電視劇，由吳家麗、胡杏兒、吳千語、沈卓盈、陸詩韻、何佩瑜‎、曾樂彤主演，監製伍健雄。套劇主要探討七個女性相關嘅議題：「雪卵」、「爭撫養權」、「同性戀」、「性上癮」、「換妻」、「爸爸去哪兒」同埋「脫單」，串連成一個大故仔。套劇喺2020年9月28號到10月23號禮拜一到五21:30-22:30喺ViuTV首播，一共20集，而製作特輯《熟女強人製作特輯：閨蜜話兒》喺9月26號禮拜六晚22:45-23:00播。
呢套劇係前無綫電視「視后」胡杏兒離開無綫後頭一套ViuTV電視劇作品（唔計ViuTV外購嘅網劇《向西聞記》）。
熙寧

熙寧係北宋皇帝趙頊嘅第一個年號，相當於公元1068年到1077年，前後總共10年。
熙春

熙春，又叫熙春茶，英名hyson，唐茶一種，產於中國安徽，亦帶出另外兩種茶，皮茶（hyson skin），以及 雨前（young hyson）。

文
英名hyson，原自英國茶商菲臘希臣（Philip Hyson）。
英名又叫Lucky Dragon Tea。
熟男有惑

《熟男有惑》（英文：Awfully Lawful），前名《法網囂雄》，係香港無綫電視製作嘅時裝電視劇，由郭晉安、李思捷、單立文、曹永廉同陳敏之領銜主演，監製關永忠。呢套劇係講四個中年男律師嘅故仔。
熔點

熔點，又叫凝固點，係物質由液態轉變為固態嘅溫度。響哩個溫度，液態同埋固態嘅物質會共同存在。反之，熔點，係物質由固態轉變為液態嘅溫度。凝固點同熔點係一樣。
凝固點受雜質影響，一般，雜質越多，凝固點嘅溫度越低。純水嘅凝固點係 0ºC，加啲鹽，凝固嘅溫度就會低過零度。與沸點唔同，凝固點受壓力嘅影響好小。
熙德

熙德（El Cid，1043年—1099年7月10號）係卡斯提亞貴族，征服過華倫西亞，被睇成西班牙民族英雄。
溫泉縣

溫泉係中國新疆博爾塔拉一個縣，人口7萬。
溫特圖爾

溫特圖爾（德文：Winterthur）係瑞士嘅第六大城，人口大約11萬。
溫納圖

溫納圖（Vanuatu，又叫瓦努阿圖、萬那杜）係一個喺太平洋西南面嘅國，本嚟係英國同法國一齊管嘅新赫布里底，喺1980年獨立建國。溫納圖有80幾個島，好多係火山島，當中68個有人住，係美拉尼西亞群島一部份。溫納圖嘅四季係熱帶海洋性氣候。國歌係《我哋我哋我哋》。
溫納圖航空

溫納圖航空（Air Vanuatu），又譯瓦努阿圖航空，係溫納圖一間航空公司，1981年開張。
溫莎

溫莎（Windsor）係英格蘭柏莎郡一座城鎮，出名建築有溫莎堡。
溫熱論

溫熱論，醫書來，傳係大明時，葉天士傾談之中，門人顧景文抄錄成書。本書後世中國，為醫師所推崇。但同漢時傷寒論，又有唔同體系。溫熱論開宗明義，睇蘇州一帶，地處濕熱，從而演化成獨自體系，成溫病學祖師。
溫熱論將表裏，依次分成衞氣營血。衞相應為外感，至表層。之後越入越嚴重。
溫犀

溫犀，又犀照牛渚，指才識洞察一切，光到乜都照得出。溫指溫嶠，犀指犀角。傳說燒犀角乜叫鬼怪都照到出來。溫嶠係六朝晉人，佢去到牛渚磯，聽人話水深有鬼怪，就燒犀角照，照到啲奇怪嘢。
《晉書》溫嶠傳，「至牛渚磯，水深不可測，世云其下多怪物，嶠遂毀犀角而照之。須臾，見水族覆火，奇形異狀，或乘馬車著赤衣者。嶠其夜夢人謂己曰：『與君幽明道別，何意相照也？』意甚惡之。嶠先有齒疾，至是拔之，因中風，至鎮未旬而卒，時年四十二。」
生命熱線

生命熱線（英文：Suicide Prevention Services，簡稱SPS）喺1995年由一班關心情緒受困人士嘅有心人成立，以益友理念，為香港提供預防自殺服務，並提升社會對情緒健康嘅認識。跟隨社會發展步伐，唔單止深化預防自殺熱線服務同預防長者自殺服務，更擴展服務，為自殺者親友提供專業嘅哀傷輔導服務同青少年生命計劃項目，成為推動香港珍惜生命工作嘅主要機構之一。

歷史
生命熱線嘅前身「The Samaritans (Cantonese Speaking Service)」（撒瑪利亞會粵語服務）於1995年以社團條例成立，提供每日12小時嘅預防自殺熱線輔導服務，於1997年延長熱線服務至18小時，直到1998年提供24小時運作服務。2000年將英語名稱正式改為現時嘅「Suicide Prevention Services」。2011年申請註冊成為「生命熱線有限公司」（Suicide Prevention Services Limited）。

宗旨
「生命熱線」致力向有自殺傾向、感到絕望同有情緒困擾嘅人士提供益友同其他預防自殺服務，令佢哋情緒得以紓緩，從而積極面對人生。亦希望提高公眾對自殺嘅認識，並尋求預防自殺嘅有效方法。

願景
與時並進，不斷發展，致力成為香港盡善盡美嘅預防自殺機構，並努力締造一個充滿愛心同關懷嘅社會。

理念
「生命熱線」沿用「撒瑪利亞會」創辦人陳華樂博士嘅益友理念，以耐心聆聽、陪伴、關懷、唔批判嘅精神，提供預防自殺服務，讓服務使用者感覺到被瞭解同接受下抒發自己嘅困擾，藉此令情緒得以紓緩，積極面對人生。
生命科技集團

生命科技集團有限公司（英文：LifeTec Group Limited，港交所前編號：1180），簡稱生命科技集團，喺1999年8月30號由葉氏保達國際有限公司改名而嚟。
當時公司負責經營生產同銷售保健產品，最後因為銷售情況非常差而全面停咗，於是喺2007年，陳捷同有關人士進行收購呢類股份，轉為而家喺澳門經營博彩業務，5月7號改名做匯彩控股有限公司。
生命恩泉

生命恩泉（英文：Fountain of Love and Life，簡稱 FLL）係加拿大嘅一個天主教中文電子媒體，2004年成立，成立目的係傳福音:12。總部初頭設咗喺安大略萬錦，2023年搬咗去多倫多。
生命恩泉初頭係義工組織，最初嗰陣名義上係鹽與光傳媒嘅中文節目部，但係其實係獨立運作:10 嘅一個類似藝術組合嘅團體，而且成立目的唔同。後來正式脱離鹽與光傳媒；成為獨立嘅慈善團體，隸屬多倫多總教區嘅華人聖職牧民議會。
生命揸fit人

《生命揸fit人》（英文：The Boss Up There）係1999年由香港影音使團製作嘅福音電影，由潘亨利執導，黃貫中、朱茵、王喜、黃美芬、陳恩明、林以諾演出。

劇情簡介
四名叛逆少年，終日成群結黨，沉迷毒品，以打交、斬人為樂，過住冇目標嘅人生。面對年少歲月，佢哋選擇咗用生命浪費青春，藉住由毒品暫時忘記現實嘅痛苦，但心中仍然渴望得到真正嘅關懷同愛。少女阿彤（朱茵 飾）鍾意四處遊蕩，同古惑仔阿峰（黃貫中 飾）相識相戀，兩個人因為貪玩而染上毒癮。喪狗（王喜 飾）自細喺暴力嘅環境之下長大，養成佢鍾意打交嘅個性，希望有朝一日能夠當上黑社會老大。佢嘅女朋友阿Cat（黃美芬 飾）個性激動又缺乏安全感，自殺對佢嚟講只係家常便飯，目的只係想獲得別人嘅愛同關注。阿峰同喪狗為咗籌錢買白粉而合謀犯案，不幸拉咗去坐監。阿彤帶住身孕淪落街頭，之後被送入戒毒中心。阿峰出獄之後仍冇悔改，因為吸毒過量導致半身癱瘓。當四個人嘅生命瀕臨盡頭，重有冇絕地重生嘅希望？邊個能夠為佢哋再開啟另一度門？
生命有TAKE2

《生命有TAKE2》（Time Off，之前叫做《明天不一樣》）係香港電視廣播有限公司時裝電視劇。監製徐正康。

故事概要
任職地產公司嘅力（郭耀明飾）同地盤工頭全（黃日華飾）分別因衝動犯事，被判入獄。二人獄中相遇，經了解後化敵為友，更結識咗樂於助人嘅社工珊（陳法蓉飾）。之後力刑滿出獄，本來想重新開始，但被連番白眼，喺岳母嘅冷嘲熱諷下，一時意氣同老婆儀（佘詩曼飾）分居。而對儀一直未忘情嘅「鑽石王老五」年（鄭子誠飾）就乘機力加追求。
另一方面，全出獄後同力開設裝修公司，昔日同倉囚犯紛紛投靠，公司業務漸有起色。之後力更得年嘅幫助，重獲專業資格，有機會重新振作，但為咗個人聲譽同前途，而逐漸疏遠一眾釋囚。全獨力難撐，裝修公司陷入困境，但好彩得到珊嘅鼓勵，二人患難見真情。呢個時候，力嘅小叔豪（謝天華飾）為咗私利偷工減料，引致地盤意外，全部人都被困喺塌土之中，命懸一線。究竟力會唔會伸出援助之手？

事件
劇集拍攝期間，有一場戲通告突然改早，結果佘詩曼遲咗18分鐘，結果張永豪就追著佢嚟鬧，鬧佢「淨係識帶塊嘢返工」，事後佘詩曼向高層表明以後拍劇唔想再見到佢，多年後記者再問及事件，佘詩曼仍然話「對於一個素質咁差嘅人，我唔想作任何評價。」。
生命系統

生命系統（英文：living system）係生物學上嘅一個概念，指嘅係識得自我組織以及同自己環境互動嘅系統，佢哋曉用能量、物質同資訊嘅流動嚟維持自己嘅存在。
生命科學

生命科學（life science）泛指對生物進行研究嘅科學領域，例如生物學同生態學。
深圳港

深圳港係中國廣東深圳嘅港口，由東部港區同西部港區組成。東部港區喺大鵬灣入面，主要組成部分係鹽田港；西部港區喺伶仃洋東岸，沿住深圳西部海岸線由東南到西邊分別有東角頭、蛇口、赤灣、媽灣、福永等等港口。
深圳灣公園

深圳灣公園係中國廣東深圳一個海濱城市公園。
公園嚮深圳灣（深灣）北岸深圳南部13公里長沿海開發區，西近王海路深圳灣大橋西至紅樹林自然保護區。跨越南山區同福田區大部分海岸線。沿濱河大道延伸，佔地面積108.07公頃（267.0518英畝）。
公園分濱海休閒帶同埋生態公園兩段。好多瀕危鳥類棲息，以紅樹林聞名。
2011年8月6號，喺深圳舉行嘅2011年夏季大運會前幾日，公園全部開放。紅樹林海生態園於2000年12月初開放，公園唔畀汽車行，但係有單車徑同野餐區。公園全景俯瞰深圳同香港新界元朗區。
維基同享有多媒體嘅嘢：Shenzhen Bay Park
深圳百合酒店

深圳百合酒店（Century Kingdom Hotel）係中國深圳一間五星級酒店，喺布吉鎮百鴿路；由深圳李朗業興實業有限公司起，香港金麒麟國際酒店管理有限公司管。
TVB電視劇《摘星之旅》嚮度拍過外景。
深圳灣公園站

深圳灣公園站係深圳地鐵9號綫一個站，喺海園二路同濱海大道路口。個站2016年10月28號啟用。
深圳特區40年

《深圳特區40年》（英文：Forty Years Of Shenzhen SEZ）係香港電視廣播有限公司嘅時事節目，由新聞及資訊部製作，2020年10月17號到10月24號開始香港時間逢禮拜六22:30到23:00喺翡翠台播，回顧深圳經濟特區成立40年以嚟嘅情況。

第一集
第一集主題係「開荒‧闖關」，段片就探究深圳點樣去開闢呢個地方，點樣喺基建同投資設廠貢獻。

第二集
第二集主題係「突破‧超越」，段片就探究喺呢40年以嚟，深圳係點樣由一個細細個漁村進步到去一個高科技城市。
深圳百合外國語學校

深圳百合外國語學校（Shenzhen Lily Foreign Language School），簡稱百外，原名深圳外國語學校分校，係中國深圳一間學校，2002年成立。
佢係經深圳市教育局批准、深圳市李朗業興實業有限公司投資興建嘅一間全新嘅國有民辦型全日寄宿制初中。
深圳經濟特區

深圳經濟特區係中華人民共和國第一個經濟特區，1980年5月成立，包括福田區、羅湖區、南山區同埋鹽田區，佔地493平方公里。
深圳習慣叫特區範圍做「關內」，而特區範圍之外嘅，包括寶安區、龍崗區同光明新區、坪山新區就叫「關外」；由「關外」入特區叫「入關」，反之係「出關」。
特務J

《特務J》（英文：Agent J）係臺灣歌手蔡依林嘅第9張錄音室專輯，2007年9月21號響百代音樂同天熹娛樂發行。主要監製包括咗Lars Quang、Nik Quang、Rene Prang、Gabriel Ssezibwa、阿弟仔、李偉菘、林邁可、馬毓芬同埋薛忠銘，佢響中國大陸以《愛情任務》嘅名義發售。
特別的愛給特別的你

《特別的愛給特別的你》係臺灣歌手伍思凱出嘅專輯，喺1990年7月6號發行。

簡介
呢張專輯收錄咗4首歌。
特務A

《特務A》（粵拼：dak6 mou6 A，Alias）係套2001年嘅美國電視劇，夾埋有5季，由珍妮花嘉納做主角。
特務K

特務K，攝於香港漫畫星光大道。
特務K係香港漫畫家利志達作品《K》嘅主角。特務K係一個中國特務，同特務007一樣風流成性，帶有個人英雄主義，情節緊張得嚟輕鬆。
除咗特務K，利志達重有其他作品，例如1998年曾經出過法文版嘅作品《石神》。
特別貢獻獎

金曲獎特別貢獻獎係依家金曲獎頒發獎項，即一般叫嘅「終身成就獎」，嗰個獎項喺台灣樂壇所佔地位同香港樂壇個金針獎。呢個獎項主旨喺表彰同獎勵，長期從事有聲出版相關行業個工作者，同埋喺業內有特殊貢獻、深遠影響同卓越成就個團體或個人。特別貢獻獎有既定個報名時間同審核過程，頒發規定同金曲獎其他獎項稍有不同，得獎名單會提前公佈。呢個獎項個得主並無人數上個限制，有可能從缺（即嗰屆唔頒發呢個獎），但都有可能唔單止得1位得獎者。得獎者冇限係唔係在生，都有已逝世個音樂人獲得追頒呢個獎項。
目前特別貢獻獎最年輕在生獲獎者係陶曉清同江蕙，2位都係54歲時獲呢個殊榮。如果將追頒授獎者一起納入計算，就由鄧麗君以43歲成為最年輕得主，鄧麗君都係香港金針獎得主，佢係首位都係目前唯一一位同獲香港台灣兩地終身成就獎個音樂人。
池松秀明

池松秀明（1986年1月10號—）係日本足球員，司職中場，效力過京都不死鳥，及岡山綠雉。
池永航

池永航（1991年11月30號—）係日本足球員，司職後衞，效力過山口雷法。
池州九華山機場

池州九華山機場（粵音：ci4 zau1 gau2 waa4 saan1 gei1 coeng4）係喺中國安徽嘅一個機場，喺2013年嗰陣起好兼開放畀人用嚟搭飛機。
池昌旭

池昌旭（粵拼：ci4 coeng1 juk1，1987年7月5號—），係大韓民國嘅一個男藝人同埋演員。
池氏

池（粵拼：ci4）係唐人姓氏，喺《百家姓》裏頭排第281位。
呢篇池氏係同姓氏有關嘅楔位文章，重未寫完嘅。麻煩你幫手充實佢。
池殷成

池殷成，係大韓民國嘅一個男藝人同埋演員。
池本小百合

池本小百合 ，係日本嘅一個女藝人同埋配音員。
池杉

池杉（粵拼：ci4 caam3；學名：Taxodium ascendens），又嗌池柏（ci4 paak3）或沼落羽松（ziu2 lok6 jyu5 cung4），係杉科落羽杉屬嘅落葉喬木，原產北美洲東南邊。

樣
樹冠窄，似尖塔。地上有呼吸跟，似膝頭箇。葉錐形，每年2月出葉，10月底落葉。花近似蛋嘅圓形，幾乎冇梗，公乸同樹唔同梗，枝位排成總狀或圓錐花序；每年3～4月開花。果屬球果，初生時綠，熟時轉啡黃；每年5月出果，10月成熟。

用途
植株可以做庭院觀景植物，梗同枝可以做木材，亦可以做行道樹同園林、山塘水邊造景。
海灣航空

海灣航空（Gulf Air）係巴林一間航空公司，1950年開張。
海濱道公園

海濱道公園，香港公園之一，遊樂場之一，喺觀塘海濱道，英文叫Hoi Bun Road Park。行政上歸觀塘區。設施由康樂及文化事務署管，有硬地球場，五人足球場。
海灘道

海灘道，香港一道，喺淺水灣，單程路，以淺水灣海灘而名，歸南區，英文Beach Road。
佢由淺水灣道叉出，北行兜向西再向南，一落淺水灣道底下。再彎東，遇麗海堤岸路，一路灣東南，遇南灣徑。直行到近尾，彎北出南灣道。
條街至近海灘，有小巴站到，亦有停車場。
海灣大橋

海灣大橋（粵讀：hoi² waan¹ daai⁶ kiu⁴，英文：Bay Bridge，全稱：三藩市－屋崙海灣大橋，英文全稱：San Francisco–Oakland Bay Bridge，正式名：James "Sunny Jim" Rolph Bridge）係美國加利福尼亞州一條行車橋，連接三藩市同屋崙市，途徑Yerba Buena Island。佢係三藩市第一條通車嘅大橋，亦係全世界跨度最長嘅大橋之一。
海灣大橋係美國80號州際公路嘅一部份，每日大概有28萬架次嘅車行經呢條橋。海灣大橋由Ralph Modjeski設計，係上下層結構，上層西行至三藩市，下層西行至屋崙，上下層都入到Yerba Buena Island。
啲車喺海灣大橋東邊重建部分行
啲車喺海灣大橋西部行

事件
喺1936年11月12號通車；喺1989年Loma Prieta地震中，一段東部嘅部分上下層坍塌，海灣大橋被關閉咗一個月；喺2002年開始以「自錨式懸索橋」重建東部橋段，新部份區劃喺2013年通車。
海灣戰爭

海灣戰爭，又叫波斯灣戰爭，係發生喺1990年8月到1991年2月之間，因為伊拉克以武力入侵科威特而打嘅一場仗。由於伊拉克呢種地區霸權主義引起國際關注，最後演變成一場大規模戰爭。1991年初聯合國授權以美國為首嘅多國部隊，打咗42日仗，重創伊拉克。
海灣戰爭爆發後，伊拉克一直受國際制裁同武器檢查制度控制，直到2003年伊拉克戰爭爆發，伊拉克總統薩達姆侯賽因倒台為止。
海濱道

海濱道（英文：Hoi Bun Road）係香港九龍觀塘一條馬路，北面連住宏照道，經勵業街、巧明街、偉業街等等嘅馬路，南面連住基業街‎。